Karakteropbygning

**Overordnet set er der 4 forskellige indfaldsvinkler til rolle/karakteropbygningen:**

1. **Den visuelle vej**
2. **Den fysiske vej**
3. **Den psykologiske indlevelsesvej**
4. **Den analytiske intellektuelle vej**

**Den visuelle vej:**

Tænk i billeder!

Lav en detaljeret kostumeplan i farver, angiv sminke/hår/paryk/hat/maske/smykker/rekvisitter der tilhører karakteren: stok, håndtaske, jagtgevær, mobiltelefon, ski, bamse, avis, kaffekop….

Overvej den stilart eller teaterkonvention kostumet forholder sig til (NB! Det skal naturligvis hænge sammen med forestillingens og scenografiens helhedsudtryk)

Gør dig klart hvad din rollefigurs særpræg er!

Ofte kan man i en gruppe have mange forskellige meninger om og ideer til hvordan en forestilling visuelt skal forme sig, så HUSK både at være lydhøre over for hinanden og samtidig være i stand til at gå på kompromis.

**Den fysiske vej:**

Tænk i krop!

Kropssprog: gestik, mimik, tempo, gangart…

Sprog: styrke, tempo, rytme, særlig dialekt…

Er der evt. en nulevende skyggefigur du kan sammenligne dig med?

**Den psykiske indlevelsesvej:**

Denne metode er nok mest anvendelig i realistiske, naturalistiske stykker, men elementer kan bruges i andre former for spil for at opbygge en forståelse af rollefigurens handlingsmønster.

”Den varme stol” **(Stanislavskij)**

Skriv din rollefigurs forhistorie, skriv et brev til en af de andre rollefigurer

Hvad er din rollefigurs undertekst? Motiv? Mål?

*Metoden kaldes i dag Method Acting, men bygger grundlæggende på Stanislavskijs principper for skuespilkunst.*

**Den analytiske intellektuelle vej:**

Lav en dramaturgisk analyse af din rollefigur.